section_heading: Natjecanje u tricama
paragraph_text: U Foot Locker Three-Point Shootout natjecanju, ili natjecanju u tricama sudjelovali su Chauncey Billups, Paul Pierce, Channing Frye, Danilo Gallinari i novak Stephen Curry. Frye je bio prvi centar, nakon Sama Perkinsa i 1997. godine, koji se natjecao u ovom natjecanju. Tijekom natjecanja cilj je postići što više poena u roku od jedne minute. Igrači počinju iz kuta, a zatim se kreću od jedne do druge pozicije sve dok ne dođu do drugog kuta. Na svakoj šuterskoj stanici ima pet lopti. Od tih pet lopti, četiri vrijede po jedan poen, a zadnja šarena lopta (eng. money ball) vrijedi dva poena. Najveći mogući zbroj bodova u jednom krugu je 30. Nakon prvog kruga, najviše postignutih poena imao je Stephen Curry, njih 18, dok su Chauncey Billups i Paul Pierce postigli 17 poena. Branitelj naslova, Daequan Cook, postigao je 15 poena te se pridružio Channingu Fryeu i Danilu Gallinariu kao igračima koji nisu prošli dalje. U finalu, Pierce je postigao 20 poena što je za Billupsa i Currya bilo nedostižno te si je tako Pierce priskrbio prvi naslov pobjednika natjecanja u tricama.<ref>Titula najboljeg tricaša u rukama Piercea